Virallinen lehti nro C 138 , 04/05/1998 s. 0211



A4-0121/98 Ehdotus yleissopimukseksi ajokielloista (5217/98 - C4-0061/98 - 98/0901(CNS)) Ehdotus hyväksyttiin seuraavin tarkistuksin: (Tarkistus 1) 2 a artiklan 1 kohta >Alkuperäinen teksti> 1. Rikoksentekovaltio ilmoittaa viipymättä asuinvaltiolle liitteessä tarkoitetusta rikoksesta määrätyt ajokiellot. >EP:n äänestyksessä hyväksytty teksti> 1. Rikoksentekovaltio ilmoittaa viipymättä, ja viimeistään 7 työpäivän kuluessa, asuinvaltiolle liitteessä tarkoitetusta rikoksesta määrätyt ajokiellot. (Tarkistus 2) 3 artiklan 5 kohta >Alkuperäinen teksti> 5. Antaessaan 12 artiklan 2 kohdassa mainitun ilmoituksen kukin jäsenvaltio ilmoittaa julistuksella, mitä 1 kohdassa kuvatuista menettelyistä se asuinvaltiona aikoo soveltaa. Annettu julistus voidaan milloin hyvänsä korvata uudella julistuksella. >EP:n äänestyksessä hyväksytty teksti> 5. Antaessaan 12 artiklan 2 kohdassa mainitun ilmoituksen kukin jäsenvaltio ilmoittaa julistuksella, mitä 1 kohdassa kuvatuista menettelyistä se asuinvaltiona aikoo soveltaa. Annetun alkuperäisen julistuksen voi korvata uudella julistuksella vain, jos sillä korvataan 1 kohdan c alakohdassa kuvattu menettely 1 kohdan b tai a alakohdassa kuvatulla menettelyllä ja 1 kohdan b alakohdassa kuvattu menettely vastaavasti 1 kohdan a alakohdassa kuvatulla menettelyllä. (Tarkistus 3) 3 artiklan 5 a kohta (uusi) >Alkuperäinen teksti> >EP:n äänestyksessä hyväksytty teksti> 5a. Jos asuinvaltio soveltaa 1 kohdan b alakohdassa tai 1 kohdan c alakohdassa tarkoitettua menettelyä, se sitoutuu siihen, että hallinnollinen tai oikeudellinen päätös annetaan neljän viikon kuluessa rikoksentekovaltion tekemän ilmoituksen vastaanottamisesta. (Tarkistus 5) 4 artiklan 1 kohdan c a alakohta (uusi) >Alkuperäinen teksti> >EP:n äänestyksessä hyväksytty teksti> ca) ajokielto ei ole asuinvaltion lainsäädännön mukainen toimenpide teosta, jonka vuoksi rikoksentekovaltio määräsi ajokiellon, (Tarkistus 6) 4 artiklan 1 kohdan c b alakohta (uusi) >Alkuperäinen teksti> >EP:n äänestyksessä hyväksytty teksti> cb) toimenpide on asuinvaltion lainsäädännön mukaan vanhentunut, (Tarkistus 7) 4 artiklan 1 kohdan c c alakohta (uusi) >Alkuperäinen teksti> >EP:n äänestyksessä hyväksytty teksti> cc) se katsoo, että asianosaisella ei ole ollut riittävää mahdollisuutta valmistella ja hoitaa puolustustaan mm. kieliongelmien vuoksi. (Tarkistus 8) 4 artiklan 2 kohdan c alakohta >Alkuperäinen teksti> c) ajokielto ei ole asuinvaltion lainsäädännön mukainen toimenpide teosta, jonka vuoksi rikoksentekovaltio määräsi ajokiellon tai >EP:n äänestyksessä hyväksytty teksti> Poistetaan. (Tarkistus 9) 4 artiklan 2 kohdan d alakohta >Alkuperäinen teksti> d) toimenpide on asuinvaltion lainsäädännön mukaan vanhentunut, tai >EP:n äänestyksessä hyväksytty teksti> Poistetaan. (Tarkistus 10) 4 artiklan 2 kohdan e alakohta >Alkuperäinen teksti> e) se katsoo, että asianomaisella ei ole ollut riittävää mahdollisuutta valmistella ja hoitaa puolustustaan. >EP:n äänestyksessä hyväksytty teksti> Poistetaan. (Tarkistus 11) 6 artiklan 1 kohdan ensimmäinen luetelmakohta >Alkuperäinen teksti> - ajokieltoon määrätyn henkilön yhteystiedot, >EP:n äänestyksessä hyväksytty teksti> - ajokieltoon määrätyn henkilön tiedot, joihin saavat sisältyä ainoastaan henkilötiedot ja tiedot ajokieltoon johtaneista syistä. (Tarkistus 12) 8 artikla >Alkuperäinen teksti> Tehdessään 12 artiklan 2 kohdassa tarkoitetun ilmoituksen jäsenvaltio voi pidättää itselleen oikeuden panna alueellaan täytäntöön päätökset, joista se on tehnyt 2 a artiklan 1 kohdan mukaisen ilmoituksen ajaksi, jota tämän päätöksen 3 artiklan mukainen asuinvaltion päätöksen täytäntöönpano ei koske. >EP:n äänestyksessä hyväksytty teksti> Poistetaan. (Tarkistus 13) 9 artikla >Alkuperäinen teksti> Jäsenvaltioiden on toteutettava tarvittavat toimenpiteet tehdäkseen moottoriajoneuvon kuljettamisesta ajokiellon aikana rangaistavan teon tämän yleissopimuksen mukaisesti. >EP:n äänestyksessä hyväksytty teksti> Jäsenvaltioiden on toteutettava tarvittavat toimenpiteet tehdäkseen asuinvaltion antamalla hallinnollisella tai oikeudellisella päätöksellä moottoriajoneuvon kuljettamisesta ajokiellon aikana rangaistavan teon tämän yleissopimuksen mukaisesti. Lainsäädäntöpäätöslauselma, johon sisältyy Euroopan parlamentin lausunto ehdotuksesta yleissopimukseksi ajokielloista (5217/98 - C4-0061/98 - 98/0901(CNS))(Kuulemismenettely) Euroopan parlamentti, joka - ottaa huomioon komission ehdotuksen neuvostolle (5217/98 - 98/0901(CNS)), - neuvoston kuultua sitä Euroopan unionista tehdyn sopimuksen K.6 artiklan toisen kohdan mukaisesti (C4-0061/98), - ottaa huomioon työjärjestyksensä 58 artiklan, - ottaa huomioon kansalaisvapauksien ja sisäasiain valiokunnan mietinnön (A4-0121/98); 1. Hyväksyy neuvoston ehdotuksen parlamentin tekemin tarkistuksin; 2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 3. Kehottaa puhemiestään välittämään tämän lausunnon neuvostolle ja komissiolle.